Boererate.com: Mediese woordeboek en gids: L
Mediese woordeboek en gids: L
l (l) <sien liter>
laag (layer) Plaatvormige struktuur.
labirint (labyrinth) (doolhof) 'n Reeks holtes en gange in die been van die inwendige oor.
lakrimale abses (lacrimal abscess) 'n Traansakabses.
Langerhans-eilande (islands of Langerhans, Langerhans's islands) (eilande van Langerhans) Verspreide groepe endokriene selle in die pankreas - sekreteer onder meer insulien en glukagon.
langskedelig (doligosefaal) Met 'n lang skedel.
larinks (larynx, voice box) (stemkas, strottehoof) Die kraakbenige deel van die lugkanaal tussen die farinks en die tragea wat die stembande huisves.
Lassa-koors (Lassa fever) Word veroorsaak deur kontak met items of kos wat met 'n siek rot se ontlasting besmet is.
lengte (length) <sien ook longitudinaal> Lankheid van afstand, sowel as van tyd.
lewer (liver) Die grootste klier in die liggaam geleë in die buikholte net onder die diafragma - verrig wydverspreide funksies, bv galproduksie, glikogeenberging, detoksifikasie, ens.
lewer- (hepatic) <sien hepaties>
leukemie (leukaemia) 'n Siektetoestand gekenmerk deur 'n drastiese vermeerdering van witbloedselle in die sirkulasie.
leukemies (leukaemic) M.b.t. leukemie.
lewervlekke (liver spots) (chloasma) 'n Veltoestand gekenmerk deur geelbruin kolle / vlekke wat niks met die lewer te make het nie.
liddoring (corn) (duiselig) 'n Pynlike, harde verdikking van die vel aan jou voet.
lighoofdig (dizzy) (duiselig) Dronk in die kop.
lingua (lingua, glossa, tongue) (glossa, tong) Beweeglike spierorgaan in die mond wat smaak waarneem en help by spraak-, kou- en slukbewegings.
lip (lip) Die rand van 'n voorwerp of holte.
lip (lip) Die vlesige boonste of onderste rand van die mond.
listeriose (listeriosis) Listeriose is 'n bakteriële infeksie; hoofsaaklik infeksies van die sentrale senuweestelsel.
liter (litre, l) (l) Die volume-eenheid van die metrieke stelsel; die volume van een kilogram water by standaardtemperatuur en -druk.
long (lung) 'n Sponsagtige asemhalingsorgaan in die borsholte waar bloed van suurstof voorsien en koolsuurgas daaruit verwyder word.
long-abses (lung abcess) <sien pulmonêre abses>
longaar (pulmonary vein) 'n Aar wat geoksigeneerde (suurstofryke) bloed van die longe na die hart vervoer.
longblasie (alveolus) <sien alveolus 3e inskrywing>
longitudinaal (longitudinal) <sien ook lengte> (lengteverlopend) In die rigting van die lengte-as van die orgaan of liggaam.
longontsteking (pneumonia) <sien pneumonie>
lordose (lordosis) <lees ook kifose; skoliose> (holrug) Abnormale kromming van die werwelkolom na vorentoe.
luieruitslag (diaper rash) ´n Rooi strook vel of ´n kolletjie-uitslag naby die anus van 'n baba. Dit word gewoonlik veroorsaak deur nattigheid en gevolglike wrywing as gevolg van 'n vuil of nat doek. Dit kan ook ´n reaksie teenoor sekere soort doeke, wasmiddels, babapoeier en afveedoekies wees. Soms is dit te wyte aan swaminfeksie.